MICRO เปิดสาขา 14 “ปทุมธานี” คาดดันพอร์ตสินเชื่อเพิ่ม
MICRO เดินหน้าเปิดสาขา ปทุมธานี” เป็นสาขาที่ 14 ย้ำแผนขยายครบ 20 สาขาในปี 65 ดันพอร์ตสินเชื่อเพิ่ม 30%
10 พ.ค. 2564

นายวิศาลท์ บูรณสันติกูล กรรมการผู้จัดการ บริษัท ไมโครลิสซิ่ง จำกัด (มหาชน) หรือ MICRO ผู้ประกอบธุรกิจให้บริการสินเชื่อรถบรรทุกมือสอง และสินเชื่อประเภทอื่นที่มีรถบรรทุกมือสองเป็นหลักประกัน  และนายธันยกร อัชญาวัฒน์ ผู้ช่วยกรรมการผู้จัดการด้านปฏิบัติการสินเชื่อ และนายรเมศ งามเกษม ผู้จัดการเขต 2 ร่วมเปิดสาขาปทุมธานี ซึ่งนับเป็นสาขาที่ 14 ของบริษัทฯ คาดดันพอร์ตสินเชื่อเช่าซื้อรถบรรทุกมือสองให้ครอบคลุมมากขึ้น
อีกทั้งพื้นที่นี้ยังมีกลุ่มเต็นท์รถบรรทุกมือสองที่ยังสามารถทำตลาดได้อีกมาก ส่วนแผนเปิดสาขาถัดไปลำดับที่ 15-16 บริษัทกำลังพิจารณาโซนที่จะเปิด โดยเบื้องต้นเล็งพื้นที่ในภาคเหนือและตะวันออกเฉียงเหนือ พร้อมย้ำแผนเดิมเตรียมขยายสาขาครบ 20 สาขาภายในปี 65 เน้นจังหวัดที่มีศักยภาพการเติบโตของภาคอุตสาหกรรม เพื่อสนับสนุนการเติบโตของพอร์ตสินเชื่อของบริษัท ให้สามารถเติบโตราว 30% ในระยะยาว